2022.5.23.
HU
Az Európai Unió Hivatalos Lapja
L 144/261
2) Megfelelő mögöttes fizikai kapcsolaton alapuló hozzárendelés Amennyiben az albontás vagy a rendszerbővítés nem lehetséges, hozzárendelést ajánlott alkalmazni: a rendszer bemeneteit és kimeneteit fel kell osztani a rendszer különböző termékei és funkciói között úgy, hogy a felosztás tükrözze a közöttük fennálló, megfelelő mögöttes fizikai kapcsolatot (EN ISO 14044:2006).
A megfelelő mögöttes fizikai kapcsolaton alapuló hozzárendelés egy többfunkciós folyamat vagy létesítmény bemenő és kimenő áramainak a folyamat bemenetei és társtermék-kimenetei közötti releváns, számszerűsíthető fizikai kapcsolat – például a bemeneteknek és a kimeneteknek az érintett társtermék által biztosított funkció szempontjából releváns fizikai tulajdonságai – szerinti felosztását jelöli.
A fizikai kapcsolaton alapuló hozzárendelés közvetlen helyettesítés alkalmazásával modellezhető, ha azonosítható közvetlenül helyettesített termék.
A közvetlen helyettesítő hatás megalapozottságának igazolása érdekében az OEF-módszer alkalmazójának bizonyítania kell, hogy 1. közvetlen, empirikus módon igazolható helyettesítő hatás áll fenn, ÉS 2.
a helyettesített termék közvetlenül reprezentatív módon modellezhető, az életciklusleltár adatai pedig ugyanilyen módon kinyerhetők: ha igen (azaz mindkét feltétel teljesül), a helyettesítő hatás modellezhető.
Vagy pedig, a bemenet/kimenet más olyan megfelelő mögöttes fizikai kapcsolat alapján történő hozzárendelése érdekében, amely a bemeneteket és kimeneteket a rendszer által biztosított funkciókhoz kapcsolja, az OEF-módszer alkalmazójának bizonyítania kell, hogy meghatározható olyan megfelelő fizikai kapcsolat, amelynek alapján hozzárendelhetők a termékrendszer meghatározott funkciójának biztosításához tartozó áramok: ha ez a feltétel teljesül, az OEF-módszer alkalmazója elvégezheti a hozzárendelést e fizikai kapcsolat alapján.
3) Más kapcsolaton alapuló hozzárendelés Lehetőség lehet más kapcsolatokon alapuló hozzárendelésre.
A gazdasági szempontú hozzárendelés például azt jelenti, hogy a többfunkciós folyamatokhoz kapcsolódó bemeneteket és kimeneteket viszonylagos piaci értékük arányában rendelik hozzá a társtermék-kimenetekhez.
A mellékfunkciók piaci árának azt az állapotot és pontot ajánlott jelölnie, amelyen a társterméket előállítják.
Minden esetben világosan meg kell indokolni az 1. és a 2. lehetőség elvetését, valamint a 3. lépésben valamely adott hozzárendelési szabály kiválasztását, a lehetséges mértékben biztosítva ezáltal az OEF-eredmények fizikai reprezentativitását.
A más kapcsolaton alapuló hozzárendelés az alábbi alternatív módokon is megközelíthető: i.
Meghatározható-e közvetett helyettesítő (47) hatás, és lehetséges-e a helyettesített termék észszerűen reprezentatív modellezése és a leltár ugyanilyen módon történő elkészítése?
Ha igen (azaz mindkét feltételt igazolják), a közvetett helyettesítő hatás modellezhető. ii.
Hozzárendelhetők-e a bemenő/kimenő áramok a termékekhez és funkciókhoz valamely más kapcsolat (például a társtermékek viszonylagos gazdasági értéke) alapján?
Ha igen, a megállapított kapcsolat alapján elvégezhető a termékek és funkciók hozzárendelése.
A körforgásos lábnyom számítási képlete (lásd a 4.4.8.1.
szakaszt) biztosítja azt a módszert, amelyet alkalmazni kell egy újrafeldolgozást és/vagy energia-visszanyerést is tartalmazó adott folyamathoz kapcsolódó összes kibocsátás becsléséhez.
E kibocsátások továbbá a rendszerhatáron belül keletkező hulladékáramokhoz is kapcsolódnak.
4.5.1.
H o z z á r e n d e l é s a z á l l a t t e ny é s z té s b e n Ez a szakasz útmutatást ad arra vonatkozóan, hogy hogyan kell kezelni a gazdasághoz, a vágóhídhoz és a feldolgozáshoz kapcsolódó folyamatok modellezésével kapcsolatos konkrét kérdéseket szarvasmarhák, sertések, juhok és kecskék esetén.
Az útmutatás különösen a következőkre vonatkozik: 1. upstream terhek hozzárendelése a gazdaság szintjén a gazdaságból kilépő kimenetekhez; 2. upstream terhek hozzárendelése a vágóhíd szintjén (élő állatokhoz kapcsolódóan) a vágóhídról kilépő kimenetekhez.
(47) Közvetett helyettesítés történik, amikor egy terméket helyettesítenek, de nem lehet tudni, hogy pontosan melyik termékkel.